b'\n_START_ARTICLE_\nJukka L. M\xc3\xa4kel\xc3\xa4\n_START_PARAGRAPH_\nJukka M\xc3\xa4kel\xc3\xa4, oikealta nimelt\xc3\xa4\xc3\xa4n Lauri Juhani M\xc3\xa4kel\xc3\xa4, (5. helmikuuta 1917 Oulu \xe2\x80\x93 3. syyskuuta 1977 Espoo) oli suomalainen sotakirjailija, joka toimi sotien aikana tiedustelu-upseerina ja k\xc3\xa4ytti n\xc3\xa4it\xc3\xa4 kokemuksia pohjana useissa kirjoissaan._NEWLINE_M\xc3\xa4kel\xc3\xa4n vanhemmat olivat sahanis\xc3\xa4nn\xc3\xb6itsij\xc3\xa4 Viktor Emil M\xc3\xa4kel\xc3\xa4 ja Anna Rauha Johanna Manner. H\xc3\xa4n p\xc3\xa4\xc3\xa4si ylioppilaaksi 1938 Kuopion yhteiskoulusta.'